**ELŐTERJESZTÉS**

**Körmend Város Önkormányzata Képviselő-testületének 2022. szeptember 13-i rendkívüli ülésére**

**Tárgy:** a Képviselő-testület Szervezeti és Működési Szabályzatának módosítása

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény előírásainak megfelelően a Képviselő-testület az alakuló ülésén elfogadta szervezeti és működési szabályzatát, új rendeletet alkotott e tárgyban.

A rendelet 1. mellékletében rögzített átruházott hatáskörök kiegészítését – a Kulturális, Sport és Ifjúsági Ügyek Bizottságára átruházott hatáskörök bővítését – javaslom az ügyintézés egyszerűsítése és gyorsítása miatt.

Kérem a Képviselő-testületet, hogy döntsön a Szervezeti és Működési Szabályzatról szóló rendelet módosításáról.

**Előzetes hatásvizsgálat:**

Társadalmi hatás: A módosításra kerülő rendelet társadalmi hatása jelentős, hiszen a rendelet a lakosság által választott Képviselő-testület működési szabályait állapítja meg, amely működési szabályok mentén biztosítottak az Önkormányzat működésének demokratikus feltételei. E módosító rendelet elfogadásának társadalmi hatása nincs.

Gazdasági hatás: a rendelet megalkotásának gazdasági hatása nincsen.

Költségvetési hatás: a rendelet megalkotásának költségvetési hatása nincsen.

Környezeti és egészségi hatás: a rendelet megalkotásának nincs környezeti és egészségi hatása.

Adminisztratív terheket befolyásoló hatás: a rendelet megalkotásának nincs adminisztratív terheket befolyásoló hatása.

A jogszabály megalkotásának szükségessége, a jogalkotás elmaradásának várható következményei, és a jogszabály alkalmazásához szükséges személyi, szervezeti, tárgyi és pénzügyi feltételek: A rendelet módosítását az ügyintézés gyorsabbá tétele indokolja. A jogszabály alkalmazása személyi, szervezeti, tárgyi és pénzügyi feltételeket nem kíván.

Körmend, 2022. szeptember 7.

 **Bebes István**

 **polgármester**

**Körmend Város Önkormányzata Képviselő-testülete ……/2022. (IX. ...) önkormányzati rendelete**

**a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelet módosításáról**

Körmend Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§** Körmend Város Önkormányzata Képviselő-testületének a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelete 1. melléklet 5. pontja a következő alponttal egészül ki:

[5. Kulturális, Sport és Ifjúsági Ügyek Bizottságára átruházott hatáskörök:]

*5.9. Dönt az állami, nemzeti és városi ünnepek szónokainak személyéről.*

**2.§** Ez a rendelet a kihirdetést követő napon lép hatályba, és a hatályba lépését követő napon hatályát veszti.

Körmend, 2022. 09.13.

 **Bebes István dr. Stepics Anita**

 **polgármester jegyző**

**INDOKOLÁS**

**a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelet módosításáról szóló ……/2022. (IX. ….) önkormányzati rendelethez**

Az önkormányzati rendeletet – a jogalkotásról szóló 2010. évi CXXX. törvény (továbbiakban: Jat.) 18.§-ában foglaltaknak megfelelően eljárva – az alábbiak szerint indokolom:

**ÁLTALÁNOS INDOKOLÁS**

Magyarország helyi önkormányzatairól szóló 2011. évi CLXXXIX. törvény előírásainak megfelelően a Képviselő-testület az alakuló ülésén elfogadta szervezeti és működési szabályzatát.

A mellékletben felsorolt átruházott hatáskörök – a hatékonyabb működés érdekében történő –módosítása, kiegészítése miatt a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelet módosítása indokolt.

**RÉSZLETES INDOKOLÁS**

**1.§-hoz**

A vonatkozó jogszabályi rész az alaprendelet mellékletét módosító rendelkezést tartamaz.

**2.§-hoz**

A vonatkozó jogszabályi rész hatályba léptető és hatályon kívül helyező rendelkezéseket tartalmaz.